钦定古今图书集成/历象汇编/庶征典/第028卷 > 女宿
## 钦定古今图书集成/历象汇编/庶征典/第028卷 > 女宿

须女四星，主布帛，为珍宝藏，一名婺女。天女水星，春
夏水，秋冬火。大明，女功有就，天下甚熟；小暗，天下不
足，库藏空虚。日月蚀女中，天下女功不为邦忧患。木
星守岁，多水有喜，女主人多冻死。火星守，产妇多死，
布帛贵蒙。土星守，人相嫉恶，有钱，人暴贵，存女丧。金
星守，臣下谋，主兵起，人多死，女多寡，府藏出珍帛。水
“星守，有水灾，万物不成，布帛贵客守，诸侯进妓女，布
绢贵，有女暴贵。”彗、孛行犯，国兵起，女乱常。海西郡、婺
州、台州等。月晕，国主女死也。十二月日在此。二月旦
中，西星去北辰一百六度。